
PROJEKTAS „Dėdės Rudenėlio dovanos“

1 savaitė (spalio 1 – 5 d.)  “Sodo ir daržo dovanos”. 
· Grupėse skanaujamos daržovės, vaisiai, uogos,  gaminami ir ragaujami sveikuoliški patiekalai,  spaudžiamos sultys, kalbama apie rudens gėrybių naudą augančiam organizmui. Organizuojamos daržovių ir vaisių degustavimo popietės, viktorinos tarp grupių, veiklos su tėvais. 
· Tėvelių prašome į grupes atnešti sodo ir daržo gėrybių ir kuo daugiau MOLIŪGŲ (ir vaistinių augalų).
· Organizuojama sportinė rudens pramoga.
2 savaitė (spalio 8 – 12 d.) „Moliūgų dienos“. 
· Kiekviena grupė gamina eksponatus (tai gali būti personažas, abstrakcija, puokštė) iki spalio 9 d. Kompozicijos pagrindinis akcentas – sveikuoliški moliūgai (-as), apsupti vaistinių augalų draugijos. Eksponatai spalio 9 – 10 dienomis (priklausomai nuo oro sąlygų) išnešami į lauką ir dekoratyvinių medžių sodelyje (prie obels) bus sukurta  kompozicija „Sveikuolių moliūgų ir vaistinių augalų bičiulystė“.
· Kiekviena grupė sukuria ketureilį, eilėraštį, pasaką, pasakojimą, istoriją, legendą apie moliūgą (autentiška kūryba gali būti pedagogų, vaikų, tėvų, senelių...)
· Spalio 11 d. 16.30 val.  organizuojama Oranžinė diena. Visiems būtina turėti oranžinės spalvos elementą aprangoje (skarelė, batai, kepurė, sagė ir pan.), visos grupės parengia trumpus pasirodymus. Po pasirodymų grupės eina į savo aikšteles,  atliekamos tėvų parengtos užduotėlės vaikams, po to vaišinamasi moliūgų blynais ir žolelių arbata.
3 savaitė (spalio 15 – 19 d.). 
· Grupėse kalbama tema „Laukų ir pievų dovanos“. Vaikai supažindinami su grūdinėmis kultūromis (rugiai, kviečiai, avižos), akcentuojama sveikuoliška mityba, gali būti prisimenamas duonelės kelias. 
· Darželio vaikams organizuojamos mokomosios valandėlės apie vaistažoles, degustuojamos vaistažolių arbatos.
4 savaitė (spalio 22 – 31 d.) „Miško dovanos“. 
· Grupėse kalbama apie miško teikiamą naudą žmogui, renkama, rūšiuojama gamtinė medžiaga mandalų kūrimui. Vaikai supažindinami su mandalomis, kartu su auklėtojomis kuria mandalas iš surinktos gamtinės medžiagos savo grupių aikštelėse. 
· Tėvelių prašome kartu su vaikais rinkti ir atnešti į grupę įv. gamtinės medžiagos. Kviečiame kartu kurti mandalas.
· Dalyvavimas respublikiniame projekte „Rudens mandala“.
· Muzikinė pramoga vaikams „Dėdės rudenėlio dovanos“  (spalio 30 d.).

